། །རྒྱལ་དང་ཐ་སྐར་ས་ག་སྣྲུབས། །
མོན་གྲེ་ནམ་གྲུ་རེས་གཟའ་ནི། །ཟླ་ལྷག་དུས་སྦྱོར་བུ་མོ་དང༌། །བུམ་པ་སོགས་
ལ་སྨན་འཁྲི་ཤིང༌། །མེ་ཏོག་ལ་སོགས་འཛུག་པ་ཤིས། །རེ་གསུམ་ཞིང་ས་རྨོ་
བའི་རྩིས། །ལྷག་པ་ལྷ་མཚམས་མགོ་ནམ་གྲུ། །མཆུ་སྣུབས་སྣར་མ་ཕྱི་གསུམ་
དང༌། །མྱུར་བ་བཞི་དང་སྐྱོད་པ་ལྔ། །དུས་སྦྱོར་དགེ་ཞིང་རེས་ཀྱི་གཟའ། །ཟླ་
ལྷག་ཕུར་བུ་པ་སངས་ལ། །ནད་མེད་འབྲས་ལྡན་ཁྱུ་མཆོག་གིས། །བཤོལ་
འདྲེན་པ་ནི་བཀྲ་ཤིས་དགེ། །རེ་བཞི་ས་བོན་གདབ་པའི་རྩིས། །སྣར་མ་མགོ་
རྒྱལ་ཕྱི་གསུམ་མཆུ། །མེ་བཞི་ནག་པ་ས་རི་སྣུབས། །ལྷ་མཚམས་མོན་གྲེ་ཐ་
སྐར་དང༌། །རེས་གཟའ་ཟླ་བ་པ་ཝ་སངས། །ཁྱད་པར་བུམ་པའི་དུས་སྦྱོར་
ལ། །ས་བོན་བཏབ་པ་འབྲས་ལྡན་འགྱུར། །གཞན་ཡང་ཕུར་སོང་མགོ་བོར་
གསུམ། །མགྲིན་པར་གསུམ་དང་ལྟོ་བའི་གནས། །སྐར་མ་བཅུ་གཉིས་མཇུག་
མར་བཞི། །དེ་ནས་ཕྱི་རོལ་སྐར་ལྔ་འགྱུར། །ཕུར་བུ་དུད་པ་ཟན་ངང་འཕེལ།
འབྲས་ལྷག་པ་ནི་རིམ་བཞིན་སྦྱར། །འཇིགས་དང་རབ་བསྐྱེད་གདེངས་ཅན་
སྐར། །ས་བོན་གདབ་པའི་དུས་སུ་གསལ། །རེ་ལྔ་ཆར་པ་བརྟགས་པའི་རྩིས། །
སྣར་མའི་འཁོར་ལོ་ཞེས་བྱ་བ། །བཅུ་གཉིས་ཁྱིམ་གྱི་འཁོར་ལོ་བྲི། །ལོ་དེའི་
ལུག་འཕོའི་ཟླ་སྐར་སོགས། །རྒྱུ་སྐར་ཉེར་བརྒྱད་རིམ་བཞིན་བཀོད། །དང་
པོའི་སྐར་མ་སྐྱེས་པ་སྟེ། །དེ་རྗེས་སྐར་མ་ཟླ་བའི་མིང༌། །དེ་ནས་སྐར་གཉིས་
རྒྱ་མཚོ་སྟེ། །དེ་ནས་ངོགས་ལ་སྐར་མ་བཞི། །རི་བོ་ལ་གཉིས་མཚམས་སྦྱོར་
403

༡རྒྱ་ཆེན་བཀའ་མཛོད།
བཞི།
།སླར་ཡང་དེ་ཉིད་ལན་གཅིག་བལྡབས། །ཁྱིམ་གྱི་འཁོར་ལོ་རྫོགས་
འགྱུར་བས། །སྣར་མ་གར་ཡོད་བརྟག་པར་བྱ། །སྐྱེས་པར་ཆར་ཆེ་ཟླ་བར་
དགའ། །རྒྱ་མཚོར་ཤིན་ཏུ་ཆར་པ་ཆེ། །ངོགས་ལ་ཆར་ལེགས་རི་བོར་ཉུང༌། །
མཚམས་སྦྱོར་ཆར་པ་དུམ་བུར་འགྱུར། །གཞན་ཡང་སྨིན་ཟླའི་ཡར་མར་གྱི།
བཅུ་གཅིག་མཁའ་ལ་སྤྲིན་འདུས་ན། །ཆུ་སྟོད་ཟླ་བ་འཆར་བའི་ཚེ།
པ་འབབ་འགྱུར་ཐེ་ཚོམ་མེད། །མགོ་ཟླའི་ཚེས་བརྒྱད་གློག་འགྱུ་མཐོང༌། །གྲོ་
།ཆར་
བཞིན་ཟླ་བར་ཆར་འབབ་འགྱུར། །སྨིན་ཟླ་མགོ་ཟླར་འཕོ་བ་ལ། །ཆར་བབས་
ཆར་ནི་འབྲིང་པོར་བཤད། །རྒྱལ་ཟླའི་ནག་ཕྱོགས་ཚེས་བཅུ་ལ། །ཆར་བྱུང་
ཁྲུམས་ཟླར་ཆར་ཆེན་འབབས། །མཆུ་ཟླའི་བདུན་ལ་ཆར་བབས་ན། །
སྣྲོན་དང་སྣུབས་ལ་འབབ་མི་འགྱུར། །ཆུ་སྟོད་ཟླ་བའི་དཀར་ཕྱོགས་ཀྱི། །
ཚེས་པ་གཉིས་ལ་ཆར་མེད་ན། །ཟླ་བ་བདུན་པར་ཆར་པ་འབབ། །ཚེས་གསུམ་
ཤར་ནས་རླུང་ལྡང༌ཞིང༌། །ཤར་ནས་སྤྲིན་གསར་འོང་གྱུར་ན། །ཟླ་བ་བརྒྱད་
པར་ཆར་ཆེན་འབབ། །ཚེས་བཞིར་ཆར་བབས་ཆར་ཆེན་འབྱུང༌། །དེ་ཉིན་ལྷོ་
ནས་རླུང་ལྡངས་ཤིང༌། །སྤྲིན་རྣམས་ཤར་དུ་འགྲོ་གྱུར་ན། །ཟླ་བ་དགུ་པར་
ཆར་པ་འབྱུང༌། །ཚེས་ལྔར་བྱང་ནས་རླུང་ལྡངས་ཤིང༌། །ཆར་སྤྲིན་མཐོང་ན་
བཅུ་པ་ལ། །ངེས་པར་ཆར་པ་འབྱུང་བ་ཡིན། །ཉ་ལ་ལྷོ་ནུབ་ནས་རླུང་ལྡངས། །
ཆར་མེད་ཁྲོན་པ་དང་བཅས་སྐམ། །གྲོ་བཞིན་ཟླ་བའི་ཚེས་ལྔ་ལ། །ཆར་
བབས་ཆུ་ཡིས་ས་གཞི་ཁྱབ། །རྒྱུ་སྐར་གང་ལ་ཆར་བབས་པ། །དེ་ཚེ་ཁ་ཟས་
ཕུད་རྣམས་ཀྱིས། །ས་གཞི་མཆོད་པས་དགེ་བར་འགྱུར། །རེ་དྲུག་ལོ་ཏོག་
བརྟགས་པའི་རྩིས། །རྒྱལ་ཟླའི་ཁྱིམ་འཕོའི་ཚེས་ལ་ནི། །ཉི་མའི་རེས་གཟར་
404

ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།
གྱུར་པ་ན། །འབྲུ་རྣམས་ཉིས་འགྱུར་རིན་ཐང་ཆེ། །མིག་དམར་རེས་ལ་བཞི་
འགྱུར་ཏེ། །སྤེན་པའི་རེས་ལ་སུམ་འགྱུར་རོ། །ལྷག་པ་པ་སངས་རིན་ཐང་
མཉམ། །ཟླ་ཕུར་རིན་ཐང་ཕྱེད་ཀྱིས་འགྲུབ། །ནག་ཟླའི་དཀར་ཕྱོགས་ཚེས་ལྔ་
ལ། ཤར་ནས་རླུང་ལྡངས་སྤྲིན་འཐབས་ན། །ཁྲུམས་ཟླར་དེ་ཚེ་སུམ་འགྱུར་
གྱི། །ལོ་ཏོག་རྣམས་ཀྱི་རིན་ཐང་འགྱུར། །སྣྲོན་ཟླའི་དཀར་ཕྱོགས་ཚེས་ལྔ་
ལ། །ལྷོ་ནས་རླུང་ལྡངས་འབྲུག་སྒྲོགས་ན། །དེ་ཚེ་ཁྲུམས་ཀྱི་ཟླ་བ་ལ། །སྣུམ་
གྱི་རིན་ཐང་ཉིས་འགྱུར་རོ། །ཆུ་སྟོད་ཚེས་བཞིར་ཆར་བབས་ན། །ཧ་ཅང་ཟེར་
ཆེ་སྐྱ་ཕམ་འགྱུར། །དེ་ཚེ་ཉིན་གཉིས་ནུབ་ལྷོ་ནས། །རླུང་ལྡངས་འབྲུ་རྣམས་
ཉམས་པར་འགྱུར། །ཆུ་སྟོད་ཚེས་གསུམ་ཚེས་ལྔ་ལ། །ཤར་དང་བྱང་ནས་རླུང་
ལྡངས་ན། །དེ་ཚེ་རྫོགས་ལྡན་དུས་བཞིན་དུ། །འབྲུ་རྣམས་ཐམས་ཅད་འཕེལ་
བར་འགྱུར། །ཆུ་སྟོད་ཟླ་བའི་ཉ་ཚེས་ལ། །བདེན་བྲལ་ཕྱོགས་ནས་རླུང་ལྡངས་
ན། །འབྲུ་རྣམས་ཉམས་ཤིང་ནུབ་བྱང་ནས། །རླུང་ལྡངས་ནོར་དང་འབྲུ་ཡོད་
ཀྱང༌། །མ་ཤ་བྱི་བ་སྲིན་བུས་འཚེ། །དེ་ཚེ་བྱང་ཤར་ནས་རླུང་ལྡངས། །འཇིག་
རྟེན་ཆོས་ལུགས་འབྲུ་ནོར་འཕེལ། །ཁྱིམ་དང་ཁྱིམ་དུ་དགའ་སྟོན་འབྱུང༌། །མེ་
ནས་རླུང་ལྡངས་མེ་འཇིགས་འབྱུང༌། །ནུས་ནས་ཆུ་ཡིས་འཇིགས་པ་མཐོང༌།
གྲོ་བཞིན་ཟླ་བའི་དཀར་ཕྱོགས་ཀྱི། །ཚེས་ལྔར་ཆར་བབས་འབྲུ་འཕེལ་འགྱུར།
ཞར་བྱུང་སྣྲོན་ཟླའི་ཚེས་གཅིག་ལ། །ཉི་མའི་རེས་གྱུར་རླུང་ཆེན་ལྡངས། །མིག་
དམར་ལ་ནི་ཤིན་ཏུ་རྩོད། །ལྷག་པ་སློང་མོ་དཀའ་བར་མཚོན། །སྤེན་པའི་རེས་
ལ་ཆར་མི་འབབ། །གང་དུ་ཆུ་ཡང་རྙེད་མི་འགྱུར། །ཟླ་ཕུར་པ་སངས་ རེས་
གྱུར་ན། །ནོར་དང་འབྲུ་རྣམས་ཕུན༌ཚོགས༌ཤིང༌། །ཁྱིམ༌དང༌ཁྱིམ༌དུ༌དགའ་
།
།
405

ལྷ་]]རྒྱ་ཆེན་བཀའ་མཛོད།
མའི
སྟོན་བྱེད། །ཆུ་སྟོད་ཟླ་བའི་ཉ་ཚེས་ལ། །ཟླ་སྐར་གང་ཡིན་རྣམ་པར་དཔྱད། །
ཆུ་སྟོད་ལ་ནི་སྐྱ་རྒྱལ་ཏེ། །སྣུབས་ལ་སྐྱ་ནི་ཕམ་པར་མཚོན། །ཆུ་སྨད་ལ་ནི་
ལོ་ཏོག་ལ། །འཚེ་བ་དང་བཅས་མཚོན་པར་བྱེད། །ཉ་ཡི་ཁྱིམ་འཕོའི་ཚེས་ལ་
ནི། །ཉི་མའི་རེས་ལ་རླུང་ཆེན་ལྡངས། །མིག་དམར་ལ་ནི་ཕྱུགས་རྣམས་
གཟེར། །སྤེན་པ་ལ་ནི་སྐྱ་ཕམ་མོ། །ལྷག་པའི་རེས་ལ་བདུད་རྣམས་འཇོམས། །
ཞི་གཟར་སྐྱེ་རྒུ་མཆོག་ཏུ་བདེ། །ཉི་མིག་སྤེན་པའི་རེས་རྣམས་ལ། །སྡིག་ཅན་
འཁྲུགས་དང་དོན་མེད་ཉིད། །རྒྱལ་མཆུའི་འཕོ་བར་ཆར་བབས་ན། །མི་རྣམས་
བདེ་ཞིང་ལོ་ཏོག་ལེགས། །དབོ་དང་ནག་པ་ས་ག་དང༌། །སྣྲོན་ཟླ་རྣམས་ཀྱི་
འཕོ་བ་ལ། །ཆར་པ་བབས་ན་ཐམས་ཅད་དུ། །སྐྱ་རྒྱལ་སྐྱེ་རྒུ་བདེ་བ་ཡིན། །
ཆུ་སྟོད་འཕོ་བར་ཆར་བབས་ན། །ནད་འབྱུང་གྲོ་བཞིན་ཟླ་བར་བདེ། །ཁྲུམས་
ཟླའི་འཕོ་བར་ནད་མང་ཞིང༌། །ཐ་སྐར་ཟླ་བར་སྐྱ་རྒྱལ་ལོ། །ཟླ་བ་ཀུན་གྱི་ཉ་
ཚེས་ལ། །གལ་ཏེ་ས་གཡོས་སྐར་མདའ་དང༌། །ཐོག་བབས་པ་དང་ཉི་ཟླ་
འཁྱིམས། །དུ་ཕོད་འཇའ་ཚོན་གཟའ་འཛིན་སོགས། །རྣམ་པ་མང་པོའི་ལྟས་
མཐོང་ན། །ནོར་དང་འབྲུ་ཚོགས་དངོས་པོ་ཀུན། །དཀོན་ཅིང་རིན་ཐང་ ཆེར་
འགྱུར་བ། ། །དྲང་སྲོང་ ཆེན་པོ་རྣམས་ཀྱིས་བཤད། །དགེ་མིན་སྤེན་པ་འཁོར་
ལོའི་རྩིས། །སྐྱེས་བུའི་གཟུགས་བྲི་སྤེན་པ་ནི། །གནས་པའི་སྐར་མ་ཁར་
བཀོད་ནས། །ཇི་སྲིད་མི་རྣམས་ཀྱི་ནི་མིང༌། །དེ་སྲིད་དེར་ནི་རྣམ་པར་དཔྱད། །
དགེ་དང་མི་དགེ་ཤེས་པར་བྱ། ། ཁ་ལ་སྐར་གཅིག་ལག་གཡས་བཞི། །རྐང་
པ་དག་ལ་གསུམ་གསུམ་དང༌། །ལག་པ་གཡོན་བཞི་སྙིང་གར་ལྔ། །མགོར་
གསུམ་མིག་གཉིས་གསང་བར་གཉིས། །འདི་ཡི་ལག་པ་གཡས་པར་འཇོམས། །
་
406

ཟིན་ཏིག་དང་བག་མ་ལ་དགེ་བའི་ལས་ཚན་དཀར་རྩིས་སོགས་ཀྱི་སྐོར།
།རྒྱབ་
གཡོན་པར་རྙེད་ཅིང་ནད་ཀྱིས་གདུང༌། །སྙིང་གར་དཔལ་དང་སྤྱི་བོར་རྒྱལ།
རྐང་པར་བྱེས་འཁྱམས་མིག་ལ་བདེ། །གསང་བར་འཆི་ཞེས་བཤད་པ་སྟེ།
སྐྱོན་ཀུན་བཟླས་བརྗོད་མཆོད་པས་ཞི། །རེ་བདུན་གྲོང་གི་བདེ་སྡུག་རྩིས།
མི་གང་གྲོང་དུ་གནས་འཆའ་བའི། །བདེ་སྡུག་བརྟགས་པའི་འཁོར་ལོ་ལ།
གྲོང་ཁྱེར་འཛིན་དུས་ཟླ་སྐར་ནས། །བརྩམ་སྟེ་སྤྱི་བོ་རྒྱབ་སྙིང་ག །རྐང་པ་
རྣམས་ལ་བདུན་བདུན་དགོད། །སྐྱེས་སྐར་མགོར་སོང་ནོར་ཅན་འགྱུར།
ཏུ་ནོར་བྲལ་སྙིང་གར་བདེ། །རྐང་པར་ཡོངས་སུ་འཁྱམས་པར་འགྱུར། །རེ་
བརྒྱད་སྟོར་བ་རྙེད་འཚོལ་རྩིས། །ནོར་རྫས་བོར་དུས་ཟླ་སྐར་གང༌། །སྣར་མ་
ལ་སོགས་བདུན་ལོང་བ། །གྲེ་སོགས་བདུན་ལ་མིག་ཚག་དང༌། །སྣོན་སོགས་
བདུན་ནི་ཞར་བ་སྟེ། །མོན་གྲུ་སོགས་བདུན་ལྷ་ཡི་མིག །ལོང་བར་བོར་བའི་
རྫས་རྙེད་ཅིང༌། །མིག་ཚག་པ་ལ་འབད་པས་རྙེད། །ཞར་བ་འབད་པས་ཐོས་
པ་ཙམ། །ལྷ་ཡི་མིག་ལ་རྙེད་མི་འགྱུར། །རེ་དགུ་མཐུན་སྦྱོར་བརྟགས་པའི་
རྩིས། །ས་སྐྱོང་གཡུལ་དུ་འཇུག་པ་ལ། །རིགས་ལ་གྲོང་ཁྱེར་རྣམ་པར་
རྒྱལ། །ཉེ་བའི་རིགས་ལ་གཡུལ་དུ་ཆས། །རིགས་དང་རིགས་མིན་གཡུལ་
འཇུག་པ། །གཉིས་ཀ་མཐུན་ཞེས་མཁས་རྣམས་སྨྲ། །སྨིན་དྲུག་མགོ་རྒྱལ་མཆུ་
དང་ནི། །ཕྱི་གསུམ་ནག་པ་ས་ག་སྣྲུབས། །མོན་གྲེ་དབྱུག་པའི་སྐར་མ་རྣམས། །
རིགས་སྐྱེས་ཞེས་སུ་བཤད་པ་ཡིན། །བྲ་ཉེ་སྣར་མ་ལག་ནབས་སོ། །ས་རི་མི་
བཞི་སྣྲོན་ཆུ་སྟོད། །བྱི་བཞིན་ཉི་མ་ཉེ་བའི་རིགས། །ལྷག་རྣམས་རིགས་དང་
རིགས་མིན་བརྗོད། །བདུན་ཅུ་བྲོ་གར་བྱ་བའི་རྩིས། །མེ་བཞི་རྒྱལ་དང་ལྷ་
མཚམས་སྣྲོན། །མོན་གྲེ་མོན་གྲུ་ཕྱི་གསུམ་ཉི། །རེས་གཟའ་ཟླ་བ་པ་སངས་
།
།
།
407

རྒྱ་ཆེན་བཀའ་མཛོད།
བཅས། །གང་བརྩམ་བྱ་ལ་དགེ་བར་ཐོས། །དུས་སྦྱོར་ལྷག་པ་ཟླ་བ་དང༌། །
ལྷག་པའི་ཁྱིམ་དུ་ཕུར་བུས་མཐོང༌། །རྒྱལ་ཚབ་གནས་སུ་དགེ་བའི་ཚེ། །མཁས་
པས་ཟློས་གར་བརྩམ་པར་འདོད། །
༈ རྩིས་གཞུང་ཁྱད་འཕགས་ལེགས་བཤད་ཀུན་བཏུས་ཞེས་བྱ་བ་འདི་ཉིད་སྐྱབས་རྗེ་པདྨ་ཉིན་བྱེད་ཀྱི་བཀའ་
དོན་བཞིན་མཚུར་ལུགས་རྩིས་གཞུང་ཉེར་མཁོ་བུམ་བཟང་གི་རྩིས་མགོ་བསྟུངས་ཤིང༌། སྐར་ནག་རྩིས་
རིགས་ཀྱི་རྩ་བ་ཡན་ལག་ཐམས་ཅད་དགོས་རྒུ་དཀྱུས་གཅིག་ཏུ་ཚང་བས་དཔེ་གཞན་བཙལ་རྟོག་ལ་ལྟོས་མི་
དགོས་པའི་འདོད་འབྱུང་བུམ་པ་བཟང་པོ་ལྟ་བུའི་ལེགས་བཤད་ཀྱི་མཛོད་དུ་བསྐྲུན་པར་བཞེད་ནས་མཚམས་
འདི་ཡན་ཆད་བརྩམས་གནང་གི་འཕྲོ་ལུས་པ། ཕྱིས་རྗེ་བླ་མ་སྐུ་ན་ཆེས་སྨིན་པ་སོགས་ཕྱག་བསྟར་རྔོ་མ་
ཐོགས་ནས་ལུས་སོང་བ། ཕྱིན་ཆད་རི་མོས་གཏན་ལ་འབེབས་དགོས་རིགས་ནི་མེད། མཚམས་འདིའི་ས་
བཅད་ལྷག་མ་གསར་འགྱུར་རཏྣ་མཱ་ལ་དང༌། ཤཱི་ཧཱུྃ་བོ་དྷ་གཉིས་ལ་གཏུགས་ནས་མཐའ་དབྱུང་བ་དང༌།
གཞན་ཡང་བག་གཤིན་གྱི་རྩིས་སྙིང་པོ་བསྡུས་པ་ཞིག་དང༌། ཙཱི་ནའི་ས་དཔྱད་མདོ་ཚང༌། རྩིས་མོ་དོན་བསྡུས་
ཤིག་བཅས་མཛད་བཞེད་ཡོད་པ། ཁོ་བོ་ལ་དེ་དག་ཁྱོད་ཀྱིས་བློས་དཔྱད་ཐོག་མཐའ་འདུས་པ་བྱུང་ན་གལ་ཆེ་
བ་ཡོད་ཅེས་བཀའ་སྩལ་རིན་པོ་ཆེའི་ཅོད་པན་གཙུག་ཏུ་བཀོད་པ་བཞིན་སྙིང་ལ་རི་མོར་བྲིས་མོད། རང་ཉིད་
ལ་སྤྱིར་ཤེས་བྱར་དཔྱོད་པའི་བློ་གྲོས་ཀྱི་ནོར་གྱིས་དབུལ། ཁྱད་པར་རྩིས་རིགས་ལ་བག་ཆགས་འཇོག་ཁུལ་
ཙམ་ལས་གཏིང་སླེབས་པའི་སྦྱངས་པ་དང་མི་ལྡན། ཡང་སྒོས་ས་དཔྱད་ནི་ཁ་གར་གྱུའང་མ་ངེས་པས་རང་
སྟོབས་ཀྱིས་ཇི་བཞིན་བསྒྲུབ་ནུས་པའི་སྐབས་བྲལ་བ། དེས་ན་འོལ་སྤྱི་ཙམ་གྱིས་སྤྱི་བརྟོལ་བསྐྱེད་ནས་ཕོ་
རྒོད་རྟ་བཅོས་ཀྱི་དཔེར་མ་སྤོབས་པས། ཐམས་ཅད་གཟིགས་པའི་སྤྱན་ལྡན་བླ་མ་མི་ཕམ་ཞབས་དང་དངོས་
མཇལ་ཞིག་བྱུང་ན་འདི་སྐོར་དགོངས་བསྟུན་ཞིབ་མོའི་སྒོ་ནས་མཐའ་མ་ལུས་པ་ཞིག་ཡིད་ལ་བརྣགས་ཀྱང་
ཡུལ་གྱིས་བསྐལ་པས་རེ་བ་ཙམ་གྱི་ངང་དུ་ཐལ་ནས་ཇི་བཞིན་མ་བྱུང་ལ། དེང་སང་རང་གཞན་གྱི་ཕྱོགས་ལ་
མཁས་པར་རློམ་པ་མང་དུ་ཡོད་ནའང་། ཡིད་རྟོན་ཕེར་བ་ཞིག་མ་བྱུང་ཕྱིན་དགོས་པ་ཆུང་བར་མཐོང་ནས་
སྔོན་ཆད་ཇི་ལྟར་མཛད་ཟིན་པ་ཉིད་ཀྱིས་འཐུས་པར་བགྱི་བ་ལས། ཕྱིན་ཆད་བརྩམས་འཕྲོ་རེ་ཞིག་བཏང་
སྙོམས་སུ་བྱས་ནས་སྤར་དུ་འགོད་པ་ལགས་ན་མཁྱེན་ལྡན་གཟུར་གནས་རྣམས་ཀྱིས་དགོངས་པར་འཚལ།
ཞེས་བཀའ་སློབ་ཀྱི་ཐ་ཤལ་བཀྲ་ཤིས་ཆོས་འཕེལ་པས་འཕྲོས་པ་དགེ
40